Fyrisagnir til 3. skúlaár er ikki tann bókin, ið eg eri ernastur av, og hon verður valla uppafturprentað. Kortini man  ikki vera av leið at finna sær onkrar fyrisagnirnar burturúr at nýta í ávísum førum, m.a. í serundirvísing til at geva mótleysum næmingum sjálvsálitið aftur til at kunna umseta ljóð til bókstavir. 

                 J. HENRIKSEN
FYRISAGNIR
TIL 3. SKÚLAÁR
Skúlabókagrunnur Løgtingsins gav út
TÓRSHAVN
MCMLIX

Formæli.
Roknað verður við, 1) at børnum í 3. skúlaári dámar illa at skriva avskrift úr bók, men at tey tíma væl at skriva fyrisagnir, 2) at avskrivt úr aðrari bók spillir skriftina hjá børnum av tí, at tey vanliga nýta aðra hondina til at peika á, hvussu langt tey eru komin í avskrivingarbókini, og hetta er einki gott skrivingarlag, 3) at so ung børn læra lítið og einki av stavseting við nevnda arbeiðshátti við tað, at tey, sum minni gávur hava, skriva av bókstav fyri bókstav í staðin fyri orð fyri orð, meðan tey, sum hava betri gávur og skriva av orð fyri orð, eru ikki før fyri at geva sær far um, hvussu orðini skulu stavast; av hesi orsøk tykjast fleiri stavivillur at vera í avskrift hjá ungum børnum við góðum gávum enn hjá børnum við ringum gávum.
Tí verður hildið, at børn eiga at fara beinleiðis frá forskrift til fyrisagnir, meðan avskriving (sum útfyllingarstykki o.a.) er hent til mállæru- og stílvenjingar hjá eldri børnum.
Tá ið hesar fyrisagnir til 3. skúlaár vórðu gjørdar, var eitt grund​sjónar​miðið tað, at einki staviorð skuldi verða tikið við, sum var hildið at vera torført hjá so ungum børnum at læra. Tó er í teimum seinastu tímunum dentur lagdur á at læra nøkur torfør orð, ið eru so vanlig í barnastílum, at neyðugt er at duga at stava tey sum skjótast.
Dentur er lagdur á tey 6 orðini, ið hava stutt sjálvljóð framman fyri einsamalt hjáljóð (fram, sum, um, man, men, skulu) og á orð sum t. d. frí, fró, sá, sló, tí, trø, frøi, fer, gera, meðan onnur einsljóðandi, men torførari og nógv óvanligari orð við vilja ikki eru tikin við til hesar fyrisagnirnar: ið (uttan í føstu samansetingini tá ið), fríð, fróð, sáð, slóð, soð, tíð, trøð, frøði, ta, mann, menn, verða, ferð, gerð o.s.fr.
Annars er dentur lagdur á at læra orð, sum ikki yngri, men eldri børn hava lyndi til at stava galið (t. d. dró, skulu, fjøru, morgun, hóast o. s. fr.), og fyri í fyrsta umfari at sleppa næmingunum undan ivamálunum um a og æ, i og y er í fyrru helvt av bókini einki orð tikið við, sum hevur bókstavirnar æ, y — og heldur ikki ð. — í seinnu helvt av bókini eru heldur eingi orð við hesum trimum bókstøvunum uttan tey, sum eru at finna í orðalistanum aftast í hesi bók.

(Í hesi skannaðu útgávuni eru ymiskar smávegis uppábøtur gjørdar)

Yvirlit yvir fyrisagnirnar.
1.
tími
e y, oy.
3.
 -
Einki orð endar við e men við i.
6.
-
Orð, ið enda við sjálvljóði — ikki.
7.
 - 
Bleyt p, t, k.
10.
 -
ei, ey, oy.
12. -
i - í.
13. -
a.
14. -
Stutt o.
19. -
Morgun, Hákun, Skopun, Símun.
20.  -
Stutt ø.
22.
 -
Eg, meg, teg, seg.
31.
 -
Endingin -ur.
35.
 -
Ikki.
38.
 -
Hann.
41.
 -
Dupult hjáljóð  —  aftur.
43. -
Aftan.
44. -Ganga, langt, dag, dagin, dagur, haga, vegin.
46. -
Øll, børn.
47. -
Allar, ella, fjall, nógv, gera, kemur, skera.
49. -
Tað, við.
50. -
Eingin, einki, síggja.
51. -
Kirkju.
53    -
 Bønum, Føroyum, okkum, skúlanum, teimum, øllum.
54.  
-

Eftir.      

                            
56.
-

Mær, tær, sær, væl, ær, spæla, næstan, rætt.
59.
-
  
Fólk, fólkini;  fyrr, fyri, fyrst, fylgdu, (yvir), hyggja, bygd. 
60.
- 
Yvir.
61. -   Hjá, máttu.
62. -   Hvar, hvat, hví, hvør, hvørja, hvørt.
64.  -   Hvíla, høvdu, stuttligt.
67.
.   Góða, haðani, hiðani, maður, niðan, niður, síðan, 





tíðini, veður.
68. -   Altíð, fingið, lítið, nakað.
69. -    Tá ið.
70. -    Hevði, legði, segði.
81.   -     Orð, ið enda við sjálvljóði ella hava tvey sjálvljóð saman.
89. -     Royndarfyrisøgn.
90. -


-



1. tími.
Skriva tvíljóðini ey og oy á svørtu talvu. Stavið í felag: nú, bø, so, tey, toyar, áin, fara, morgun, men, sum, hini, til, og, at, vit, reyk.
Fyrisøgn.
Nú / toyar. Vit / gloyma / alt / og / fara / út / á / bø / til / kavan, sum / kreymar / nú, men sum / reyk / í / morgun. Áin / er / stór. Pól / fer / at / oysa / vatn / á / hini. So / royna / tey / at / koyra / kava á / Pól, sum / fer / til / hús.


2.
tími.
Einki orð endar við e men við i!
Stavið í felag: kavi, bási, grasi, reyni, spurdi, visti, pápi, úti, undir, og, um, sum, men, av, er, ár, vár, grøna, standa, Elsa, út, at, vit, eta, neyt, kleyvar, fara, tí, nú, tá, tey, tvey, sjey.
Minnist til ey!
Fyrisøgn.
Pápi spurdi, um Elsa visti, at neyt hava kleyvar. Hon er sjey ár. Vit hava tvey neyt. Nú standa tey á bási, tí kavi er úti. Men í vár fara tey út at eta av tí grøna grasi, sum tá er undir Reyni.


3. tími.
Einki orð endar við e men við i!
Stavið í  felag: fatli, flenti, kundi, spurdi, vildi, kortini, kokti, fótin, nú, tá, tí, hana, royna, hava, leypa, breyt, at, um, men, hond, morgun, hevur, og.
Fyrisøgn.
Nú hevur Elsa hond í fatli, tí hon breyt hana í morgun. Kortini fór hon at royna, um hon kundi leypa um Sandá. Tá kokti hon fótin. Ása spurdi hana, um hon vildi hava stav. Men tá flenti hon.


4. tími.
Stavið í felag: jarma, tjøra, djórini, lombini, húsini, út, úti, pápi, at, vit, dúkar, nakrar, tí, nú, so, fró, strá, sáa, fáa, tváa, bøin, og, men, morgun, eru, skulu, blómur.
Minnist til:  einki  orð  endar við  e men við i!
Fyrisøgn.
Nú er vár. So eru djórini fró. Hoyr, lombini jarma úti í Skor. Í morgun fór pápi at tjøra húsini, men Elsa fór at tváa nakrar dúkar. Pól fer at sáa bos á bøin. So fáa vit gras av tí. Vit skulu fara út í Grøv at henta blómur og strá til kransar.


5. tími.
Stavið í felag: morgun, heldur, djarvur, seytjan, vitja, tá, trø, sló, tvey, at, út, tók, reka, pápi, neytini, hini, Elina, komin, farin, tarvin, bøin, sum, og.
Minnist  til:  einki  orð  endar  við  e  men við i!

Fyrisøgn.
Pápi Elina heldur tarv. Í fjør kom Pól at vitja. Sama morgun, sum Pól var komin, var tarvurin farin oman á bøin. Tá fór Pól at reka tarvin út í neytini. Pól var djarvur, tók tvey trø og sló tarvin, sum tá fór út til hini neytini. Pól er seytjan ára gamal.


6. tími.
Orð, ið enda við sjálvljóði.
Skriva tvíljóðið ei á svørtu talvu.
Stavið í felag: so, pu, tó, dró, nú, jú, tú, frí, trø, knø, tá, frá, strá, má, smá, fá, fáa, føra, úr, skúla, skulu, man, fram, bera, runa, er, ert, bert, vit, bát, út, at, har, far, fara, Pól, og, sigla, - ikki.
Fyrisøgn.
Nú fáa vit frí úr skúla. So skulu vit fara at sigla. Vit føra tá smá strá og trø úr havn í havn. Aldan dró mín bát út frá landi. Pól má fáa band á sín bát. Far fram í stavn og fá fast. Jú, nú man bera til. Far ikki á knø, tí runa er har. Tú ert tó bert pu.


7. tími.
Bleyt p, t, k.
Stavið í felag: at, út, vit, lot, flota, veit, vita, sita, seta, bátin, neytini, nakar, reka, tak, rópa, um, eru, skulu, morgun, fiskur, tú, tey, tvey, fáa, vera, fara, fiska, sigla, snøri, fer, man, oman, skalt.
Eftir punktum og til sernøvn nýta vit stóran bókstav.
Fyrisøgn.
Pól / og Elin / sita og eta. Rópa á tey og vita, um nakar veit, um tú skalt reka neytini í morgun. Um / Elsa / fer, skulu vit fara at fiska. Tvey / snøri eru har. Tak / tey oman. So / flota vit bátin. Vit / seta segl á, tí lot er. Vit / skulu sigla út um Múlan, tí har man fiskur vera at fáa.


8. tími.
Stavið í felag: epli, tók, tak, spik, nakrar, át, heit, beit, bíta, bitan, ótu, sótu, betur, skulu, skínur, fram, man, tey, tó, hóast, oman, smør, neyvan, svimja, vitja, Óli, sólin, dalin, knívin, - ikki.
Minnist til: Aftan á punktum og til sernøvn nýta vit stóran bókstav!
Fyrisøgn.
Pól / og Óli / skulu fara fram í dalin at svimja, tí nú skínur sólin so heit. Pól / fór oman at vitja Óla. Har / sótu tey og ótu grind og epli. Hóast Elini / dámar ikki spik, át hon tó nakrar bitar. Men / hon tók ein knív, sum neyvan beit á smør. Tak / handan knívin, sum man bíta betur.


9. tími.
Stavið í felag: fró, fáa, gráa, bøin, frøin, gásin, húsini, lombini, varir, grasi, úti, beiti, vit, veit, bøta, fara, grava, standa, rundan, runa, sutlar, skulu, vóru, fingu, longur, gongur, vetur, - ikki.
Fyrisøgn.
Í vár fingu vit eina gráa gás. Tá vóru vit fró. Men frøin varir ikki longur, tí rundan um húsini er nú ber runa, av tí at gásin gongur har og sutlar. Í vetur fara vit at grava eina veit har úti. So bøta vit um bøin og fáa meir av grasi til lombini, sum skulu standa har á beiti.


10.
tími.
Skriva tvíljóðini ei, ey, oy á svørtu talvu. 

Stavið í  felag:  eru, skínur,  slíkt,  má, pápi, rópa, vita, lata, neyt, lítla, vera, Óli, sólin, piltar, Einar.
Fyrisøgn.
Neytini eru fró í morgun, tí sólin skínur. Tey vita ikki av, at tveir piltar fara at royna at koyra smáar steinar oman á tey. Men Elin og Óli vita av tí og fara heim. Tey hoyra lítla Einar rópa, at tey fara heim at slatra. Men tey halda, at slíkt má pápi fáa at vita, tí teir skulu lata neytini vera.


11.
tími.
Stavið í felag: gø, tváa, tvó, fóru, skulu, stúku, tit, heldur, helt, gavst, lítlar, komnan, lidnar, Óli.
Fyrisøgn.
I morgun tvó Karin eina stúku, sum Óli var í grind í. Men hon gavst, tí hon helt rust vera komnan í. Tá fóru Elsa og Elin at royna at tváa hana reina. Óli helt, at nú fór ikki at bera til heldur. Tit eru so lítlar og fáa gø, um tit skulu halda fram, til tit eru lidnar.


12.
tími.
Stavið í felag: sá, frá, dró, gráu, kisu, burtur, taka, ivast, sat, lítla, kíndi, beindi, visti, snópin, dósina. 

Minnist til prikk uppi yvir i, striku yvir í!
Fyrisøgn.
Karin bant eina dós í ein snór og dró hana til lítla Óla, sum sat og kíndi gráu kisu síni. Kisan sá út til at ivast, um dósin mundi vera livandi. So fór hon so kvik frá Óla og vildi taka dósina. Men / Karin dró snórin til sín. Tá sat kisan so snópin og visti bara, at dósin var ring at taka. Men Karin beindi dósina og snórin burtur.


13.
tími.
Stavið í felag: fóru, haru, hevur, betur, sá, kríatúr, frøin, sat, slíkt, visti, stóri.
Ansið eftir niðurstrikuni í a!
Fyrisøgn.
Pápi sá ein skarv, sum sat á eini fles og svav. So tók pápi skarvin heim til mín at ala. Tá var frøin stór. Óli, sum hevur eina haru, skar gras til skarvin. Men / Pól helt slíkt vera at arga og pína kríatúr. Dámar tá skarvi betur sil? spurdi Óli. Pól visti, at so var, so vit fóru oman til eina á at fiska síl.
14. tími.
            Stutt o. 

Stavið í felag: heldur, hevur, slítur, svimur, fiskur, gongur, ongul, longu, løtu, dorg, ongan, mongd, orkar, brosma, logn, egna, tung, má, hóast, gloypir, fjøruna. 

Ansa eftir at gera mun á a og o.
Fyrisøgn.
Í morgun er logn, og Óli er longu farin oman í fjøruna at fiska. Um lítla løtu hava vit eina mongd, heldur Óli og fer at egna. Men løtan, sum gongur, er long. Tá svimur ein stór brosma um taran og gloypir. Hon er tung, men Óli orkar at halda. Tá slítur brosman, og nú hevur Óli ongan ongul, bara dorg, og má fara heim, hóast fiskur er at fáa.



15.
tími.
Stavið í felag: neyvan, skulu, stovu, hundur, heldur, vitja, tjøra, djørv, berjast, Sára, svarar, ert, ja, sláa, bøin, hóast, farin, hundin, húsini, geilini, tordi, spurdi, úti, veitina, bíta, leika, nakrir, torir.
Fyrisøgn.
Elin er farin út á bøin, men hon vil heldur koma heim at vitja pápa, sum er farin at tjøra húsini. Men nakrir hundar leika í og berjast úti í geilini, so Elin torir neyvan heim um veitina. Sára tordi at fara heim í Stovu, hóast har er ein hundur, sum vil bíta. Ert tú so djørv, at tú torir? spurdi Elin. Ja, vit skulu bara sláa hundin, svarar Sára.


16.
tími.
Stavið í felag: lá, fró, frøast, hóast, toyar, sóu, eru, longu, tjøldur, vetur, burtur, bøurin, vitja, átjan, gler, alt, vaknar, dvala, grønkast, vík, lík, skapar, vita, sita, láta, kát, heit, úti, lopin, áin, urtin, komin, sólin, horvin, kavin, djórini, - ikki.
Fyrisøgn.
Nú vita vit, at nú er vár, tí í morgun sóu vit átjan tjøldur sita og láta úti í Vík. Tey eru longu komin at vitja, hóast kavin er ikki horvin, men nú toyar, tí sólin er so heit. Alt gler fer burtur, og áin er lopin. Hon er sera djúp. Djórini eru kát og fró. Tey frøast, tí sólin skapar lív. Urtin, sum í vetur lá sum lík, vaknar úr dvala, so nú fer bøurin at grønkast.


17.
tími.
Stavið í felag: líta, grót, leyp, vildu, raplar, hópur, bøurin, áin, bøin, toyar, hóast, gáa, máar, bjarga, verja, ofta, heilt, minkar, roynt, útí, neyvan, einasti, moldini.
Fyrisøgn.
Nú toyar. Áin leyp í morgun. Hon er djúp. Ofta raplar ein hópur av mold útí, so hon er heilt brún á at líta. Men hóast áin máar meir og meir, gáa teir neyvan um, at bøurin minkar, tí um so var, vildu teir roynt at bjarga moldini frá at fara út á hav. Í fjør var Pól hin einasti, sum dró saman grót til at verja bøin.


18.
tími.
Stavið í felag: bø, fá, gáa, táan, hóast, frøast, vetri, betri, fjalir, piltarnir, kuldin, glitrandi, leik, mikla, slíkt, vita, løta, sera, smáu, fáu, hold, ongan, hongur, drongur, bítur, vøkur.
Fyrisøgn.
Á vetri fjalir hin glitrandi kavin tún og bø. Teir smáu piltarnir frøast hóast hin mikla kuldan. Teir fara út í Berg at steina ísin, sum hongur har. Ongan leik vita teir, sum er betri, og fáur drongur vil hava táan bø. Ein løta á vetri er sera vøkur, men tey eru fá, sum gáa um slíkt, tá kuldin bítur í hold og bein.


19.
tími.
             Nøkur orð, ið enda við -un.
Stavið í felag: tí, sló, tvey, morgun, Hákun, Skopun, Símun, sóu, fóru, fjøruna, tjøldur, gráturin, steinin, fuglin, tjøldrini, vildi, spurdi, fari, halda, sorg, og, eg, kúra, skalt, vitja, tit, sita, lata, gráta, tók, blakar, rakar, dripna.
Fyrisøgn.
Í fjør var Símun úr Skopun komin at vitja. Ein morgun, vit fóru oman í fjøruna, sóu vit tvey tjøldur sita har og kúra. Tá kom Hákun og vildi steina tey. Halda tit, eg fari at raka? spurdi Hákun. Men Símun svarar: Tú skalt lata tjøldrini vera. Hákun blakar tó steinin og rakar. Tá tók Símun og sló Hákun, sum fór at gráta. Men gráturin kom av sorg um hin dripna fuglin.


20.
tími.
Stutt ø.
Stavið í felag: ørn, bjørg, tvøst, løsta, vøksti, sømdir, ørvin, erva, ungar, vildi, handan, fáa, bláar, hóast, skorar, taka, onkran, kvik, reypa, leypin, máta, tapti, lítil, reinsa, berjast, og, eg, meg, teg, seg.
Ansið eftir at seta tvær strikur uppi yvir ø (ella eina niður ígjøgnum)!
Fyrisøgn.
Karin var farin at reinsa ein leyp, sum pápin í morgun bar tvøst í. Tá kom Óli og vildi løsta leypin. Men Pól sá Óla, og so fóru teir saman at berjast. Óli tapti, hóast Pól er lítil á vøksti. Nú vildi Óli fáa sømdir á onkran máta og fór at reypa: Í morgun kom ein ørn úr erva, kvik sum ørvin, og vildi taka meg heim til ungar sínar handan bjørg og bláar skorar.


21.
tími.
Stavið í felag: krøkti, ørnini, røsk, øksl, kvørkrarnar, møsna, løtu, tit, tók, drap, reypa, flenti, eri, nei, sló, hóast, kløur, haldi, endin, ongan, kvalast, leyva, fram, hart, eg, meg, teg, seg.
Fyrisøgn.
Óli helt fram: Eg tók um kvørkrarnar á ørnini, so hon vildi kvalast, og eg sló hana so hart, eg var mentur, hóast hon krøkti kløur sínar í høgru øksl mína. Endin var, at eg drap ørnina. Halda tit, nøkur leyva er so røsk og djørv, sum eg eri? Tá var tøgn eina løtu, men so flenti Karin: Tú djarvur? Nei, men eg haldi ongan vera so raskan at reypa og møsna sum teg.


22.
tími.
Eg, meg, teg, seg.
Stavið í felag: blakar, skurslar, grátandi, djúpara, rundan, steinur, fóru, sótu, sóu, lá, knøini, rivini, fari, vøtnini, tøgn, ont, heftist, ikki, eg, meg, teg, seg. 

Minnist til, at eg, meg, teg, seg enda øll við g!
Fyrisøgn.
Í morgun fóru vit ein túr út til vøtnini. Sólin skein, og vit sóu eina ont, sum svam rundan um rivini á djúpara vatni. Tá blakar Sára eyr á meg. Men so fari eg at blaka á hana, og nú má hon bara verja seg. Hon visti ikki av, at ein steinur lá har. Sára heftist um steinin, skurslar knøini og fer grátandi heim. Men vit fara at svimja.


23.
tími.
Stavið í felag: skrá, sláa, náa, frøi, skráini, dósina, tárini, grátandi, skuldi, haldi, Høgni, misti, djúpa, turka, slíkt, eg, meg, teg, seg, holu, Elsu, Símun, armur, holuni. 

Eg, meg, teg, seg enda øll við g!
Fyrisøgn.
Lítla Elsa kom grátandi heim. Hon skuldi bera gamla Høgna eina dós, sum skrá var í. Men so misti hon dósina í eina djúpa holu. Elsa fór at stama: Nú haldi eg, Høgni fer at sláa meg. Men Símun helt, at um slíkt var ikki at gráta. Ikki man Høgni sláa teg, men turka nú tárini, so skal eg vita, um mín armur man náa at skráini í holuni. Símun fór at royna, og til bar. Tá var frøi á Elsu.



24.
tími.
Stavið í felag: ivist, bilsin, erpin, kluftina, nísti, tit, leyp, djúp, mikla, bøin, knøini, mundi, mjødnin, sláa, tó, sóu, Per, tora, manst, eg, meg, teg, seg, Símun, heilur, fjøruna, fóru, pínu, skulvu, neyvan.
Fyrisøgn.
Símun var farin út á bøin at sláa. Tá kom Per og spurdi: Sóu tit meg? Eg leyp um kluftina. Símun var bilsin: Tí ivist eg í. Kluftin er so djúp, at tú manst neyvan tora um hana. Men Per var sera erpin: Kom bara oman í fjøruna. Tey fóru oman, og Per leyp. Tá nísti Karin, og knøini skulvu. Men Per kom heilur um kluftina. Tó bar mjødnin í ein kant, og mikla pínu mundi Per fáa tá.


25.
tími.
Stavið í felag: dáni, nesi, spurdi, kundi, havi, havt, seg, ring, ongan, konu, vildu, verdur, prósturin, kvøld, Høgni, tvøsti, ikki, sjey, sáa, fáar, sló, frúa, alt, mat, latan, eta, bita, Beinta, slíkari, vaks.
Ansið eftir at gera mun á m og n!
Fyrisøgn.
Høgni spurdi tey í Lon, um tey vildu lata seg fáa ein bita av tvøsti at eta. Beinta er ein ring frúa, helt Høgni, ei dáni í, um prósturin á Nesi vildi ikki vita av slíkari konu. Í kvøld sló hon meg, tí hon helt, at eg í fáar tímar kundi sláa alt, sum vaks av tí, eg í vár havi havt sjey tímar um at sáa. Hon helt meg vera so latan, at eg var ongan mat verdur at fáa.
- Leitið nú eftir m-um!


26.
tími.
Stavið í felag: seg, sigla, djórini, tjøldur, sjaldan, binda heldur, skínur, skulu, fiskur, fjøru, vóru, flestu, bláur, tó, dró, trø, frøa, smáir, áirnar, sólin, himinin, ikki, tíma, kúra, javnan, kanst, láta, reka.
Ansið eftir at gera mun á m og n!
Fyrisøgn.
Nú láta tjøldur í fjøru, tí sjaldan (/sjáldan) skínur sólin sum í morgun. Himinin er bláur, og so frøa djórini seg. Tá tíma tey ikki at kúra. Men vit skulu fara at fiska. Vit sigla út um áirnar, tí har man fiskur vera at fáa. Í fjør var eg har. Tá dró eg so javnan tveir og tveir. Tó vóru teir flestu heldur smáir. Men har reka tvey trø. Far fram og royn, um tú kanst binda tey saman. So sleipa vit tey heim.


27.
tími.
Stavið í felag: náa, gáa, hóast, frúan, svong, køld, skar, bert, vóru, fóru, eru, skulu, lupu, róp, taka, nakrar, vikur, vestur, vesturi, ikki, veit, bita, setast, práta, lítil, bátin, báturin.
Fyrisøgn.
Í vár vóru Elin og eg nakrar vikur vesturi í Bø. Í Havn sá Elin frúu sína. Tit náa at koma og vitja meg, hóast bert ein lítil løta man vera, til báturin fer vestur, helt hon, so skulu tit fáa ein bita at eta, tí svong og køld eru tit, veit eg. — Vit taka av og setast at práta so, at vit gáa ikki um, at teir fara fram at loysa bátin. Tá skar frúan í róp, at nú fóru teir. Og vit lupu oman.


28.
tími.
Stavið í felag: áin, sáa, máa, bláa, frúan, tvó, verja, ovari, mold, lidna, skuldi, eisini, hørm, seg, vakra, nakra, dúkar, seks, grót, løtu, burtur, røtur, Ásu, blusu, blusuna, Hákun, Símuni.
Fyrisøgn.
Í fjør dró Símun saman grót at verja bøin, so áin skuldi ikki máa nakra mold burtur, har Hákun í vár fer at sáa røtur. Men eisini Sára var farin oman í áir. Hon lá og tvó seks dúkar og eina vakra bláa blusu, sum frúan gav Ásu til jóla. Hon var fró, tí hon helt seg fara at vera lidna um eina løtu. Men tá kom runa oman frá Símuni, sum var ovari. Tá var Sára hørm um blusuna.


29.
tími.
Stavið í felag: handils, spurin, náa, skráarin, Fía, frúan, frúu, sóu, skulu, gomlu, viku, kvik, seint, hansara, dali, kvøldi, haldi, ídni, húsini, eisini, vitja, tjøra, dvølja.
Fyrisøgn.
Seint á kvøldi sóu vit, at Fía fór so kvik til handils. Náa tit at lata meg fáa skrá til frúu mína? spurdi hon. Skal nú ríka frúa tín, sum er so fín, eisini skráa? spurdi Per, sum er so spurin. Nei, flenti Fía, skráarin er hin ídni Hákun, sum er komin at vitja, og frúan má hava skrá til hansara. Hákun fer at dvølja her í eina viku, haldi eg. Teir skulu tjøra tey gomlu húsini úti í Dali.


30.
tími.
Stavið í felag: fóru, somu, pínu, svumu, løtu, skot, opnan, kopar, krøkti, tonkti, mínir, himinin, flesini, brimilin, mjødnini, rørdi, føldi, sundi, seg, ongan, morgunin, longur, kløur, bláur, smáu.
Fyrisøgn.
Tveir kopar svumu úti á sundi. Her skulu smáu nósar mínir svimja, tonkti opnan. Hon var so fró, tí himinin var bláur, og sólin skein. — Tá sólin var farin í kav, fóru tey út á eina fles, sum tey sóu longur úti. Men um morgunin hoyrir opnan tvey skot, og í somu løtu føldi hon eina meina pínu í mjødnini. Tá krøkti hon kløur sínar í ein kant og dró seg út av flesini. Men brimilin rørdi ongan lim.


31.
tími.
Endingin -ur.
Stavið í felag: sáa, bláur, bøur, burtur, vestur, vetur, fløtur, røtur, vøkur, nøkur, skínur, stórur, grønur, melur, bilur, konur, gongur, drongur, tjøldur, bøndur, sandur, stendur, eru, skulu, torv, fjøra, hansara, nakrar, sita, láta, dalin, himinin, pápi, koyrandi, farnir.
Fyrisøgn.
Nú er fjøra og stórur sandur. Har sita nøkur tjøldur og láta. Tey eru sera vøkur. Himinin er bláur, sólin skínur, og grønur er bøur. Ein drongur, sum eitur Óli, gongur so fróur har úti og melur. Pápi hansara stendur og veltur. Tveir bøndur eru farnir oman á fløtur at sáa røtur. Nú fer ein bilur koyrandi vestur í dalin. Har eru nakrar konur, sum bera burtur torv. Men vit skulu fara at svimja.


32.
tími.
Stavið í felag: drongur, ringur, heldur, standur, hevur, vikur, sjúkur, eitur, Petur, fepur, blómur, blómurnar, Sáru, vuksu, vaknar, nakrar, sjúk, bleik, henta, lá, smáar, frøast, bøin, eisini, skuldi, song, havt.
Fyrisøgn.
Nú er ringur standur, tí Sára er sjúk. Hon hevur havt krím í nakrar vikur. Ein drongur, sum eitur Petur, er eisini sjúkur. Nú heldur Karin, at Sára hevur fepur. Hon er farin í song. 1 morgun fór eg út á bøin at henta nakrar smáar blómur, sum vuksu har. So fór eg oman at vitja Sáru. Hon skuldi fáa blómurnar. Men hon lá og svav. Hon var so bleik. Tá hon vaknar, man hon fara at frøast um blómurnar.


33.
tími.
Stavið í felag: smá, fá, fáur, gongur, drongur, drongurin, tjøldur, blómur, skínur, raskur, nøkur, vestur, eitur, Petur, vóru, fingu, einans, láta, seks, grønkast, vakrar, akrar, haldi, einari, djúpari.
Fyrisøgn.
Nú grønkast akrar, og blómur eru vakrar. Tí eru vit fró. Sólin skínur, og tjøldur láta. Ein drongur fer vestur í dalin at fiska síl. Drongurin eitur Petur. Har eru fá síl at fáa, men eg haldi, at Petur man fara at fáa nøkur, tí fáur drongur er so raskur at fiska síl, sum Petur er. Nú gongur Petur fram at einari djúpari á. Í fjør vóru vit har. Tá fingu vit einans seks síl, og smá vóru tey.


34.
tími.
Stavið í felag: vetur, burtur, vestur, Petur, røtur, vikur, stormur, Grímur, heldur, fingu, løtu, nípuna, fáar, táan, jú, ofta, mest, seinast, logn, havt, átjan, kavi.
Minnist til, at sernøvn (Petur, Grímur) byrja við stórum!
Fyrisøgn.
Í vetur var ofta stormur, men nú er logn. Tá var kavi, men nú er kavin farin burtur, tí nú er vár. Í nakrar vikur hava vit havt táan bø. Grímur spurdi, um vit náa at fara út á bøin at sáa røtur. Jú, vit skulu fara eina løtu. Men um nakrar fáar tímar fer sólin vestur um Nípuna, og tá fara vit at fiska síl, tí Petur heldur, at tá eru mest síl at fáa. Seinast vit vóru, fingu vit átjan síl.


35.
tími.
ikki.
Stavið í felag: frøast, trø, toya, dansa, havt, kasta, vita, flota, tøta, nakar, nakrar, aka, líka, seks, vóru, eru, viku, óku, vaksnu, fiskur, vikur, hosur, vøkur, longur, bindur, fjøruna, gøtuni, veturin, bátin, snøri, kavi, eisini, jólini, ikki.
Fyrisøgn.
Nú er veturin komin. Í eina viku hava vit havt brim, so ikki ber til at flota bátin til at kasta snøri og vita, um nakar fiskur man vera at fáa. Tey vaksnu eru farin at tøta til jóla. Sára bindur einar hosur til mín. Um seks vikur eru jól. Tá fáa vit vøkur trø at dansa um. Tí frøast vit, til jólini koma. Í fjør kom eisini kavi til jóla, og vit fóru út á bøin, har vit óku líka frá gøtuni og oman í fjøruna. Men tá jólini vóru farin, fór at toya, og so bar ikki longur til at aka í nakrar vikur.


36.
tími.
Stavið í felag: seg, sláa, dró, sóu, fróur, fáur, frúur, lótu, drópu, tóku, fingu, stovu, fjøruna, gomul, Hanus, Petur, Grímur, Haraldur, burtur, dansur, danskar, kvøld, nakrar, vík, drepa, grót, ikki, fari, haldi, eisini, grindina, bátin, skutin, farnir.
Minnist til, at sernøvn byrja við stórum!
Fyrisøgn.
Í morgun drópu teir grind úti í Vík. Petur og Grímur sóu hana, tá teir fóru út at fiska. Tá var eg fróur. Pápi og Hanus vóru farnir út á bøin at sláa. Men tá teir fingu at hoyra um grindina, lótu teir gras vera gras. Pápi dró bátin oman, teir tóku grót í skutin og fóru út til grindina. Eg og Haraldur fóru oman í fjøruna, tí fáur drongur man halda seg burtur, tá teir drepa grind. — Nú gongur dansur í stovu. Har dansa ung og gomul, og eisini nakrar danskar frúur dansa har sum vera vil. Men eg haldi ikki, at eg fari í dans í kvøld.


37.
tími.
Stavið í felag: ikki, áin, kríatúrini, náa, fáar, fáur, táur, gráur, fróur, sóu, vikur, buldur, hevur, bøurin, Nípuna, leypa, veit, rok, nakran, kulda, hendan, havt, regnar, lagt, himinin.
Fyrisøgn.
Í nakrar vikur hava vit havt kulda, og himinin var bara gráur, men nú regnar, og kavin fer burtur. Eg haldi, at í kvøld fer bøurin at vera táur, og áin man fara at leypa um nakrar fáar tímar, í fjør sóu vit, tá áin leyp. Tá var buldur og rok. Men nú náa vit ikki at fara út á bøin, tá áin fer at leypa, tí Petur hevur lagt til at fara út til Nípuna at fiska. Eg veit ikki um nakran so ringan kava sum hendan, vit hava havt í vetur. Tí eru vit fró, tá kavin fer burtur, men fáur er so fróur sum kríatúrini, tí tey vita, at nú fer at vára.


38.
tími.
hann.
Stavið í felag: skrá, skráara, gráur, fáur, fróur, tungur, ringur, ungur, longur, standur, steinur, kátur, gøtuna, nípuna, gomlu, orkar, gamal, havt, handilin, dali, ikki, hann.
Minnist til, at hann hevur tvey n!
Fyrisøgn.
Eg veit ongan so ringan skráara sum Høgna. Í nakrar vikur var ikki nøkur skrá at fáa. Tá var ringur standur. Men í morgun var Høgni so kátur og fróur sum ein ungur drongur, tí nú er skrá komin í handilin, og nú skráar hann sum vera vil. Men Høgni er ikki ungur longur. Petur heldur, at hann veit ongan, sum er so gamal og gráur, sum Høgni er. Úti í dali er ein steinur, sum teir gomlu hava havt til hav og er so tungur, at nú man fáur vera, sum orkar at bera hann. Men ein vetur bar Høgni hann út um gøtuna, sum gongur út á nípuna.


39.
tími.
Stavið í felag: ringur, standur, smildur, Haraldur, kvikur, Grímur, bøurin, táur, sóu, somu, lagnu, toyar, leypurin, Nípuni, fjøruna, skumpa, velta, slitnar, bróta, líta, sterkan, leypin, fetil, fetilin, eisini, havi, havt, undir, ikki, hann, sørt, køst, kulda.
Fyrisøgn.
Í vetur hava vit havt kulda og kava. Men nú er kavin farin burtur. Bøurin er táur. Bara úti á Nípuni sóu vit ikki sørt av kava í morgun. Men eisini har toyar. Nú fer at vára. So fara vit at velta. Í morgun fór Grímur so kvikur oman í fjøruna. Hann fór at skumpa tara í ein køst. Tá Haraldur fór at bera tara, var ringur standur. Hann er neyvan komin undir leypin, so nú slitnar fetilin, og leypurin fer í smildur. Men eg havi ein sterkan fetil, sum er at líta á, tí eg vil ikki fáa somu lagnu sum Haraldur og bróta leypin.


40. tími.
Stavið í felag: dró, tó, lá, sáa, gáar, frúa, hóast, bláur, gráur, bøndur, Haraldur, Grímur, skínur, sjúkur, røtur, fepur, Nípuna, nakrar, sjúk, flestar, veit, havt, snøri, fleiri, vildi, Grími, mundi, ídnir, eisini, ikki, hann, song.
Fyrisøgn.
Nú skínur sólin. Himinin, sum í fleiri vikur var bara gráur, er nú bláur. Haraldur er farin út í dalin at sáa røtur. Men Grímur gáar ikki um, at bøndur fara út á bøin. Hann fer at fiska, tí best dámar Grími at halda snøri, í vetur vóru teir sera ídnir at fiska. Bara ikki brim var, fóru teir út um Nípuna. Grímur dró flestar fiskar í vetur, tó at hann lá sjúkur nakrar vikur í fjør. Eg var eisini sjúk í vetur, men eg havi ongan fepur havt, sum eg veit um. Eisini frúa mín var sjúk. Men hon vildi ikki fara í song, hóast hon mundi hava fepur.
41. tími.
Dupult hjáljóð, aftur.
Stavið í felag: kløur, hendur, føtur, gomul, loft, aftur, søgn, høgt, erva, berjast, lítla, skursla, tók, taka, hann, vann, renna, hetta, fekk, mamman, upp, uppi, setti, krøkti, lítil, ørnini, mundi, tindi.
Fyrisøgn.
Gomul søgn er, at ein lítil drongur var farin út í tún at renna. Tá kom ein ørn úr erva. Hon krøkti kløur sínar í hann og tók hann upp / í loft. Høgt uppi á tindi setti hon seg. Men mamman sá alt hetta, og hon kleiv upp / á tindin at taka lítla son sín frá ørnini. Hon mundi skursla hendur og føtur sínar. Men upp / kom hon, og hon og ørnin fóru at berjast, men mamman / vann. Tá var hon fró, tí hon fekk son sín aftur.


42.
tími.
Stavið í felag: gráur, blómur, tarvur, tarvurin, stovu, sluppu, brekkuna, fekk, bøkk, spretta, rann, rennandi, uppi, geilina, neytini, kríatúrini, hini, fjøruni, undan, gavst, grøs, ofta, aftur, líka, grópa.
Fyrisøgn.
Nú eru kríatúrini fró, tí nú er vár. Nú spretta / grøs og blómur. Í morgun sluppu / neytini út. Ein gráur tarvur, sum tey uppi / í Stovu hava, fór rennandi oman brekkuna. Petur var farin út á bøin at sáa røtur, men tá hann sá tarvin, rann / hann undan líka oman í fjøruna. Men / tarvurin fór út í geilina at grópa. Har fekk hann ein stóran bøkk / leysan. Tá gavst hann og fór vestur í dalin til hini neytini, sum vóru farin oman á Fløtur, tí har var mest gras at fáa. Men tá Petur kom aftur úr fjøruni, fór hann ikki aftur út á bøin.
/


43.
tími.
aftan.
Stavið í felag: komu, hildu, vildu, raskur, aftur, aftan, gráa, áin, frøin, kvøld, undir, undan, ordans, hann, rann, enn, inn, inni, menninir, fekk, lokka, okkara, brekku, upp, slapp, eitt, datt, gott, brattari, fimm, ross, fossin, knassi, hestin, einari, djúpari, dali, lítli, reka, ivist, oman.
Fyrisøgn.
Í kvøld fóru vit inn / í dalin at fiska síl. Tá lítli Símun fekk / eitt / síl, var frøin stór. Tá vit komu aftur, hildu menninir, at hann var ein ordans knassi, og eg ivist ikki í, at um nøkur ár fer hann at vera raskur at fiska. Inni / í Dali sóu vit fimm / ross. Vit vildu lokka / hin gráa hestin til okkara, men ikki bar til. Tá vit fóru at reka hann, rann / hann undan og slapp / í einari brattari / brekku. Hákun rann / aftaná, men tá datt / hann, og hann fór inn / undir fossin. Men ikki fekk / hann mein. Gott / var, at áin var ikki djúpari enn so, at hann slapp / upp / aftur.


tími.
ang, stumt g.
Stavið í felag: enn, kann, sinni, menninir, snodda, okkara, nokk, lombini, skorina, vakrari, Haraldi, kundi, skuldi, komnir, ganga, langt, ringt, seg, dag, dagur, dagin, vegin, haga, hund, fram, bart, skínur, Haraldur, hundurin, hesin, fari, komi, nakar, aftur, aftan, vóru, komu, hildu.
Fyrisøgn.
Í dag skínur sólin, og nú fari eg beinan vegin burtur í haga, tí eg haldi ikki, at nakar / dagur kann / vera vakrari enn / hesin. Langt er at ganga, so eg komi nokk ikki aftur enn / á sinni. Ein dagin í vár, tá Haraldur og eg fóru burtur í haga, kom Snar aftan á Haraldi. Tá vóru vit komnir út til Skorina, men hundurin kundi snodda / seg fram til okkara. Tá bar ikki til at koyra hann heim aftur, men ringt var at fáa hann at lata lombini vera. Tá vit komu aftur, hildu menninir, at Haraldur skuldi havt bart Snar, men Haraldur vil ikki berja hund sín.


45.
tími.
Stavið í felag: teg, dag, dagur, dagin, vegin, haga, ganga, langt, ringt, hetta, títt, tann, menninar, minnast, minnist, vandi,  tordi,  tori,  eisini,  koma,  oman, fert, nakar, vakur, vanur, aftur, aftan, Peturi, nípuni.
Fyrisøgn.
Í dag er pápi farin burtur í haga, tí hetta er ein vakur dagur. Men eg fari ikki burtur í haga í dag. Úti á Nípuni er ringt at ganga, men pápi er vanur at ganga har, og so man ikki vera nakar vandi. Men eg tori ikki at ganga har. Minnist tú, tá eg sá teg sita langt uppi á Nípuni, og tú tordi ikki at koma oman aftur. Tá fór eg beinan vegin oman til hús at fáa menninar at koma til tín, men bara Petur var heima. Petur kom beinan vegin, og tá tordi tú at ganga oman aftan á Peturi. Tann dagin gloymi eg ikki, og eg haldi, at tú fert eisini at minnast hann alt títt lív.
 46. tími.
øll, børn.
Stavið í felag: kríatúr, frøast, bø, oman, skulu, viku, fjøruni, vakur, konur, mestur, aftur, aftan, bert, turka, hent, nakrar, vaksin, farnir, dag, dagur, dagin, vegin, haga, ganga, langt, ringt, regn, hetta, gott, uttast, upp, okkurt, menninir, funnu, munnu, øll, børn.
Fyrisøgn.
Í dag skínur sólin á bø og haga. Hetta er ein vakur dagur. Í eina viku hava vit havt bert regn, men beinan vegin, sum eg kom upp í morgun, sá eg, at nú fór sólin aftur at skína. Nú eru øll fró. Vaksin og børn og kríatúr frøast, tí sólin skínur, og gott er at fáa sól aftan á regn. Menninir eru farnir út at fiska. Nakrar konur turka fisk, men nakrar eru heima. Vit skulu fara at ganga ein túr langt út um bøin. Tvey børn eru farin oman í fjøruna. Men uttast í fjøruni er ringt at ganga. Har funnu vit ein dagin nøkur vøkur trø, og eg tók tey heim, tí mestur munnu tey vera hent til okkurt.


47.
tími.
ll, nógv, gera, kemur, skera.
Stavið í felag: uppi, kapp, munnu, renna, enn, inn, sinni, troytt, troyttur, brekkurnar, øll, allar, fjall, ella, dag, hagan, vegin, langt, fjøruna, skulu, lesa, eisini, frí, sand, song, gera, kemur, skera, børn, aftur, aftan, nógv.
Fyrisøgn.
Í dag eru øll børn fró, tí nú fáa tey frí, og sólin skínur á fjall og fjøru. Tey munnu fara oman í fjøruna at grava sand, ella tey fara út í hagan at renna um allar brekkurnar uppi í Dali. Tey fara at renna kapp langt inn í dalin. Aftan á skulu tey lesa, men tá tey koma aftur í kvøld, haldi eg, at tey fara at vera so troytt, at tey fara beinan vegin í song. Í dag er pápi farin at skera torv. Eg var ikki uppi, tá hann fór í morgun, og hann kemur ikki aftur enn á sinni. Hann hevur nógv at gera, og hann fer eisini at vera troyttur, tá hann kemur aftur í kvøld.


48. tími.
Semikolon.
Stavið í felag: menninir, Anna, mamma, øll, fjall, allan, ella, dag, dagin, veg, vegin, hagan, ganga, langt, gera, gingu, kemur, skera, nógv, smá, kalt, køld, børn, aftur, sjúkur, fepur, Elsu, grótu, komu, gramdu, skuldu, hinir.
Fyrisøgn.
Nú hava øll nógv at gera. Pápi fer at skera torv; men hinir menninir fara á fjall. Eg fari eisini í hagan í dag. Eg veit bara ikki, um eg skal fara á fjall ella í torv; men eg haldi, at eg fari heldur á fjall enn í torv. Eg spurdi Elsu, um Petur fór á fjall í dag; men Petur kemur ongan veg; tí hann er sjúkur; hann hevur fepur. Ein dagin í fjør, tá vit fóru at skera torv, komu eisini tvey smá børn í torv. Tey og Anna og mamma skuldu bera burtur. Men har var so kalt, at tey bara gramdu seg um kulda. Tá vit fóru heim  aftur, gingu tey og grótu allan vegin, so køld vóru tey; og langt var at ganga.


49.
tími.
tað, við.
Stavið í felag: dag, teg, ganga, børn, aftur, ungur, nøkur, longu, fjøru, fjøruna, enn, renna, munnu, kapp, fjall, øll, allar, ella, nógv, sand, hansara, tit, líka, haka, lítil, høvi, Íslandi, tað, við.
Skriva orðini tað og við á svørtu talvu!
Fyrisøgn.
Eisini í dag skínur sólin á fjall og fjøru; og tað ger, at øll eru fró. Vit børn eru mest fró; tí nú hava vit høvi til at svimja; og tað er tað besta, vit fáa. Eg sá teg og allar hinar, tá tit fóru at svimja úti Dali í dag; men eg kom ikki við; tí eg svam í morgun; og so fari eg ikki longu aftur at svimja. Nú ganga nøkur børn oman í fjøruna. Tey munnu fara at grava sand ella at renna kapp; líka veit eg. Enn er fjøran lítil; men nú fer at fjara. Har kemur ein ungur drongur við haka. Hann fer at skera torv. Hann / hevur nógv at gera; tí pápi hansara er í Íslandi og rør út.


50.
tími.
eingin, einki, síggja.
Stavið í felag: enn, inn, innan, kann, Anna, menninir, hetta, setti, sett, okkara, summi, himmalin, fjall, ella, øll, børn, dagur, veg, tími, tímdi, einari, betri, onkrari, nakran, dúra, hana, kanska, bók, sita, situr, lesur, gráur, skuldu, Haraldur, Hákun, kemur, gera, eingin, einki, tað, við, vitja, síggja.
Fyrisøgn.
Hetta er ein gráur dagur. Nú tími eg einki at gera, tí tað bara regnar. Himmalin er so gráur, at eingin kann síggja longri enn út á bøin. Í dag skuldu menninir fara á fjall; men nú fer eingin nakran veg. Nú halda øll børn seg innan dura. Summi hava sett seg við onkrari bók at lesa; ella tey sita og rokna. Tað man vera betri enn bara at sita og bína og einki gera. Haraldur setti seg við einari bók í morgun; og hann situr enn og lesur. Anna spurdi, um hann ikki fór at vitja Hákun; men tað tímdi hann ikki. Kanska kemur Hákun inn til okkara at vitja í kvøld.


51.
tími.
kirkju.
Stavið í felag: fann, onnur, innan, inni, uttan, gott, fekk, mamman, upp, sluppu, sleppa, allan, børn, dagin, veg, vaksin, hini, dura, gera, eingin, einki, smá, nakran, við, tað, hildu, skuldu, onkur, kirkju, síggja, aftur, aftan.
Fyrisøgn.
Ein dagin vildu nøkur smá børn sleppa í kirkju; men av tí at eingin vildi hava tey við, sluppu tey ongan veg. Tað hildu tey, var ikki gott; men har var einki við at gera. Tá var onkur, sum fann upp á, at tey skuldu fara oman í fjøruna at grava sand; men tað sluppu tey heldur ikki. Mamman vildi hava, at tey hildu seg innan dura, tá onnur vóru í kirkju. Fekk hon at síggja nakran uttan dura tá, so skuldi hann ikki sleppa út aftur aftan á, at hini vóru komin úr kirkju; hann skuldi sita inni allan dagin.


52.
tími.
Stavið í felag: nógv, dagin, dagur, hagan, ganga, langt, ivast, heimara, lomb, bína, tað, við, børn, øll, fjall, ella, eingin, einki, kemur, skera, síggja, kirkju, aftan, sjúkur, vakur, skulu, fjøru.
Fyrisøgn.
Í dag fara vit í kirkju. Aftan á, at vit eru komin úr kirkju, skulu vit fara at ganga ein túr langt út í hagan. Eg haldi, at øll børn fara at koma við; tí einki er at ivast í, at hetta fer at vera ein vakur dagur. Sólin skínur á fjall og fjøru; og so vil eingin sita heima við / hús og bína. Men Óli er sjúkur; so hann kemur ikki við; tað / vil so vera. Ein dagin vóru vit úti í heimara dali; har vóru nógv lomb at síggja. Men í dag skulu vit fara út í hin dalin, har teir skera torv, ella vit skulu ganga upp aftur longur út.


53. tími.
   Endingin  -um.
Stavið í felag:  tað, við, fjøru, sátu, sátur, fløtur, vakur, skulu, saman, skunda, vilja, eingin, gera, dagur, vegin, sagt,  heyst, kann, annar, hetta, sleppa, fjall, øll, øllum, okkum, bønum, teimum, skúlanum, Føroyum, bøin, fái, kundi.

Fyrisøgn.

Nú er heyst í Føroyum. Men hetta er ein vakur dagur; sólin skínur á fjall og fjøru. Tá vit í dag koma úr skúlanum, skulu vit skunda okkum / út á bøin; tí í dag gera tey sátur har úti; og vit vilja sleppa at gera sátur saman við øllum teimum, sum eru úti á bønum. Petur hevur sagt, at hann kann gera sátur, um eingin annar er við. Tað / haldi eg ikki; men nú fái eg at síggja; tí nú fara vit úr skúlanum; og eg fari beinan vegin út á bøin. So fái eg at síggja, um hann kundi gera sátu. Men eg fari oman á fløtur at gera sátur saman við pápa.


54.
tími.


   eftir.
Stavið í felag: dagin, vegin, veg, hagan, gera, gingu, eingin, einki, menninir, Anna, tann, slapp, sluppu, mammu, vaksnu, skuldu, fingu, fjall, øllum, okkum, skúlanum, teimum, bønum, børn, heyst, síggja, tað, við, aftan, eftir, eisini, ímóti, eta, seta, fáa.
Fyrisøgn.
Ein dagin í heyst, tá vit komu úr skúlanum, fóru Óli og eg beinan vegin út í hagan, uttan / at lata mammu vita, at vit vóru har. Menninir fóru á fjall; og vit fóru aftan á teimum. Eisini Petur og Haraldur komu eftir bønum / við / okkum. Men tá kom Anna eftir okkum / øllum. Vit sluppu ongan veg; tí vit skuldu koma heim at fáa okkum / at eta. So gingu vit børn heima við hús, tá menninir fóru á fjall. Tá var einki um okkum; men tað var einki at gera við. Eingin av øllum / slapp á fjall tann / dagin. Tá fingu vit at síggja, at tað man ikki loysa seg at seta seg upp ímóti teimum / vaksnu.


55.
tími.
Stavið í felag: einki, kemur, vakurt, sleppa, mítt, mamma, summi, kann, onnur, føddur, síggja, nógv, langt, ting, ert, fert, vilt, skalt, kanst, fegnast, tað, lond, landi, havi, komi, ímóti, eri, borin, teimum, øllum, Føroyum, smá.
Fyrisøgn.
Eg eri borin í heim í Føroyum; og eg vil sleppa at vera í Føroyum alt lív mítt. Eg havi einki ímóti at fara út at síggja onnur lond og onnur ting, sum ikki eru at síggja her í Føroyum; men eg komi heim aftur; tí her er so vakurt. Um tú fert so langt burtur úr Føroyum, sum tú kanst sleppa, kemur tú tó heim aftur, bara tú kanst; tað skalt tú fáa at síggja; tí í tí landi, har tú ert føddur, vilt tú fegnast vera. Nógv onnur lond eru til, summi stór, summi smá; men av / øllum / teimum / kann / einki land vera sum tað, har mamma tín bar teg í heim.


56.
tími.
mær, tær, sær, væl, ær, spæla, næstan, rætt.
Stavið  í  felag:  ganga, tað, nógv, ofta,  aftan, eftir, eri, einari, eisini, hoyri, gloymdi, heyst, slapp, sleppa, runnu, inn, bakka, eitt, rætt, allan, øllum, skúlanum, Føroyum, má, betur, portur.
Fyrisøgn.
Eg hoyri, at tær dámar ikki væl at ganga í skúla. Tað haldi eg ikki vera rætt; tí best má vera at fáa so nógv sum til ber burtur úr øllum, eisini burtur úr skúlanum. Mær dámar væl at ganga í skúla; men betur dámar mær tó at sleppa út at spæla aftan á, at eg eri komin úr skúlanum. Í heyst og í vetur fóru vit ofta út á bøin at spæla; men tað ber ikki til longur; tí nú grør í Føroyum. Men í dag runnu vit um næstan allan bøin eftir einari ær, sum slapp sær inn um eitt portur inni á Bakka, tá Haraldur gloymdi at lata tað / aftur.

  57. tími.
Stavið í felag: einki, gamli, Heini, spurdi, nógv, hagan, komu, sótu, róku, fjøruna, Grímur, tvøst, tað, við, bønum, teimum, skúlanum, okkum, okkara, fekk, mamma, gott, rætt, bitar, nakrar, spik.
Fyrisøgn.
Tá eg kom úr skúlanum í dag, fór eg oman til Heina at vita, um hann kom út at spæla við mær. Tá sótu tey og fingu sær tvøst og spik at eta. Men Heina dámar ikki spik. Dámar tær spik? spurdi hann meg. Jú, mær dámar væl spik. Tað / er næstan einki, sum mær dámar so væl sum spik, helt eg. Tað var rætt, hin gamli, helt tá mamma Heina, einki er so gott sum spik. Fá tær nógv spik, Heini. Tá fekk Heini sær nakrar bitar. So fóru vit oman í fjøruna at spæla. Men so komu Óli og Grímur til okkara. Teir vildu hava okkum við sær at reka eina ær av bønum. Vit fóru so við teimum og róku hana út í hagan.
58. tími.
Stavið í felag: betur, stórur, sandur, fjøruna, komu, lambi, eisini, hoyri, heyst, einki, dagin, hagan, langt, sagt, við, tað, uppi, sleppa, summar, kunnu, allan, øllum, okkum, skúlanum, bønum.
Fyrisøgn.
Tá vit komu úr skúlanum í dag, fóru vit langt út í hagan at spæla. Úti við eina rætt vóru vit næstan allan dagin. Longur uppi var ein ær við lambi. Har / dámar mær væl at spæla; og Óli hevur sagt, at sær dámar eisini sera væl at spæla har; men eg hoyri, at tær dámar betur at fara oman í fjøruna at spæla, tá stórur sandur er. Tað dámar eisini okkum væl; men tað er næstan einki, sum mær dámar so væl, sum at spæla úti við rætt. Okkum / dámar eisini væl at spæla / á bønum. Har kunnu vit tó ikki spæla nú; tí nú er summar; men í heyst sleppa vit aftur at spæla á bønum.
 59. tími.
fólk, fólkini; fyrr,  fyri, fyrst, fylgdu, yvir, hyggja, bygd.

 Stavið í felag:  hildu, vildu, komu, nípuna, Báruni, báturin, morgun, líka, vilt, vitja, teimum, teirra, heyst, okkara, tann,  enn,  fyrr, fyri, fyrst, fylgdu, hyggja, síggja,  undir,  eftir, fái, nógv, fólk, fólkini.
Fyrisøgn.
Í morgun komu nógv fólk at vitja okkara bygd. Tey hildu, at her var nógv at hyggja at. Tá fólkini fóru aftur til bátin, fylgdu vit teimum oman. Um tú vilt, skal eg koma við tær út á rætt at spæla; men fyri fyrst fari eg at hyggja eftir Báruni; tað / er tann báturin, sum tey fara við; tí hann er enn at síggja. Eg komi ikki, fyrr enn hann er farin aftur undir Nípuna; men nú er hann næstan ikki at síggja longur. Í heyst fari eg at vitja tey fólkini, sum vóru her í dag. So fái eg at síggja, um teirra bygd er líka stór sum okkara; tí tað / vildu tey vera við, at hon var.


60.
tími.
yvir.
Stavið í felag: mjørka, køvdi, hini, lítil, eftir, undir, yvir, fólk, fólkini, dagin, enn, annan, runnu, eitt, fremmand, kaffi, øll, allan, fjall, okkum, teimum, fyri, fyrr, fyrst, bygd, fylgdu, hyggja.
Fyrisøgn.
Ein dagin í fjør komu nøkur fremmand fólk at vitja okkum. Ein drongur var við teimum; og tá hini sótu heima við hús og fingu sær kaffi, fóru vit út á rætt at spæla. Har vóru vit næstan allan dagin. Men so fóru øll fólkini til gongu aftur í sína bygd, og vit fylgdu teimum yvir í dalin. So fóru vit yvir undir eitt fjall at hyggja eftir teimum; men tá tey fóru yvir í ein annan dal, sóu vit tey ikki longur fyri mjørka; og tá ein lítil løta var farin, køvdi hann eisini av í mjørka har, sum vit vóru. So runnu vit oman. Sára var fyrst við hús; men eg var fyrr enn Óli.


61.
tími.
hjá, máttu.
Stavið í felag: Haraldi, vildi, einari, einki, fólkini, undir, eftir, eitt, enn, tann, inni, uppi, fjall, okkum, kirkju, vík, vistu, gøtuni, vakur, eitur, Grímur, djúpa, hagan, dagin, ganga, heyst, fyrr, fyri, fyrst, fylgdu, yvir, hyggja, bygd, hjá, máttu.
Fyrisøgn.
Ein dagin í heyst, tá vit vóru komin úr kirkju, fóru vit út í hagan at ganga; tí tað / var ein so vakur dagur. Fyrst fylgdu vit gøtuni yvir undir eitt fjall; men so máttu vit fara av gøtuni at hyggja eftir einari ær, sum vit fingu í fjør frá Haraldi. Pápi helt fyri við okkum, tá vit fóru, at vit máttu ikki fara út í hin djúpa dalin, fyrr enn vit vistu, um hon var har uppi. So fóru vit oman í tann / djúpa dalin. Tá sóu vit eina bygd, sum eg einki visti um, men Grímur vildi vera við, at hon eitur Vík; og tey fólkini, sum vóru inni hjá okkum hin dagin í vár, vóru úr Vík.


62.
tími.
Nøkur spurnarorð.
Stavið í felag: eftir, lítil, sat, lurta, løtu, bók, bøkur, sonur, deknin, fólk, máttu, ganga, kirkju, hyggja, øll, ella, inn, mammu, okkum, teimum, hjá, hví, hvør, hvørja, hvørt, hvar, hvat, tað.
Minnist til, at øll spurnarorð byrja við hv!
Fyrisøgn.
Lítli Haraldur er sonur deknin hjá okkum. Tá vit komu úr kirkju ein dagin, spurdi hann mammu sína, hvør / tað / var, sum sat yvir av teimum, tá tey vóru í kirkju. Mamman spurdi, hví hann vildi hava tað at vita. Jú, hann sat hvørja løtu og hugdi eftir í bók síni, um tað / var rætt, sum pápi hansara las. Mamman helt, at tað mundi ikki vera tí; men Haraldur vildi ikki ganga inn upp á hetta. Hann helt, at øll / fólk / máttu sita og lurta eftir tí, sum pápi hansara las; og tey máttu ikki við hvørt hyggja í bøkur sínar at vita, hvat tað var, hann las, ella hvar hann var komin til, ella vita, um hann las rætt.


63.
tími
Stavið í felag: máttu, kunnu, summar, inn, dettur, staddur, Sigmundur, tørvur, gott, rokna, bornir, svumu, løtu, teimum, Føroyum, kanst, bjarga, eingin, hjá, hví, hvat, hvar, hvør, hvørt, hvørja, nógv.
Fyrisøgn.
Í summar, tá sólin skein, fóru vit við / hvørt yvir í dalin at svimja; og tá vit ikki svumu, fóru vit oman til eina rætt at spæla; men Haraldi dámar so væl at svimja, at hann svam næstan hvørja løtu, bara sólin sá. Sigmundur spurdi Harald, hvat tað skuldi vera gott fyri at svimja so nógv, og hví hann svam næstan hvørja løtu. Haraldur helt, at teir, sum vóru bornir í heim í Føroyum, máttu kunna rokna við, at hvar teir so vóru, kundi hvørja løtu vera tørvur á hjá teimum at kunna svimja væl. Um tú dettur útí, hvør skal tá bjarga tær, um eingin er staddur hjá tær, og tú ikki kanst svimja inn á land.


64.
tími.
stuttligt, hvíla, høvdu.
Stavið í felag: Ólavi, sundi, vilja, hyggja, onkran, okkum, henni, annan, uttan, settu, máttu, stuttligt, løtu, skuldu, hildu, høvdu, hjá, hvíla, hvørja, vitja, børn, fyrst, slept.
Fyrisøgn.
Ein drongur er komin av bygd at vitja okkum. Mær dámar hann sera væl; tí tað er so stuttligt at spæla, tá hann er við okkum. Ein dagin fóru vit út í Skor við einari ær hjá Ólavi. Tá vit høvdu slept henni har, skuldu vit fara heim aftur; fyrst settu vit okkum at hvíla. Eg fór at hyggja uttan um meg; og tá sá eg, at stórur sandur var úti á Sundi. So fóru vit yvir á Sund at spæla. Har høvdu vit tað so stuttligt, at vit hildu, vit máttu fara aftur at spæla / har onkran annan dag. Kemur tú við okkum tá? Eg haldi, at øll børn fara at vilja sleppa við; men eg ivist í, um tey sleppa.
65.
tími.
Stavið í felag: seta, fløtur, raskur, Ólavur, ungur, heyst, kvikast, langt, fólk, eingin, heilt, eftir, hini, hendi, hvíla,
hvørt, fyrst, Føroyum, øllum, okkum, okkara, framman, runnu, kann, kapp, hyggja, síggja, máttu, stuttligt, vildu, høvdu, komu, fram.
Fyrisøgn.
Ein dagin í vár fóru vit yvir á Fløtur at renna kapp. Vit runnu aftur og fram; men við / hvørt / máttu / vit seta okkum at hvíla. Vit høvdu tað bara heilt stuttligt. Nógv fólk komu at hyggja eftir okkum. Tey vildu síggja, hvørt okkara var kvikast. Tað / var fyri tað / mesta Ólavur, sum kom fyrst á mál; men Ása var næstan líka kvik sum hann. Við hvørt hendi tað seg, at eg var framman fyri hini; men tá var Ólavur ikki við. Var hann við, máttu vit kvika okkum fyri ikki at vera langt aftan fyri hann; tí Ólavur er sera raskur at renna. Eg haldi, at eingin drongur í øllum / Føroyum, sum er so ungur sum hann, kann / fáa hann aftur.
  66. tími.
Stavið í felag: teimum, bønum, okkum, síggja, hyggja, uttan, stuttligt, máttu, menninir, farnir, komu, skuldu, skera, gingu, hugdu, fylgdu, høvdu, mundu, vakurt, børn, fyrst, ganga, langt, hagan, fólk, heilt, hvar, hvat, hvíla.
Fyrisøgn.
Í vár komu nøkur fólk at vitja okkum. Tá tey fóru heim aftur, fylgdu vit teimum / heilt yvir um dalin. Tað / var langt at ganga. Vit / høvdu / ein heilan tíma um at ganga so langt. So skuldu vit fara oman aftur; men fyrst máttu vit seta okkum at hvíla. Har var stuttligt at sita og hyggja uttan um seg. Hvar vit so hugdu, var alt líka vakurt at síggja. Langt burtur var ein lítil bygd. Har gingu nøkur børn á bønum; men eg sá ikki, hvat tey mundu spæla. Menninir vóru farnir at skera torv;
men ein drongur var farin at fiska síl. Mær dámar væl at sleppa út í hagan at ganga, tá sólin sær.


67.
tími.
góða,  maður,  veður,  niður, niðan,  síðan, hiðani, haðani, tíðini.
Stavið í felag: langt, hvør, hvíla, skera, høvdu, kunnu, renna, enn, okkara, síggja, hyggja, stuttligt, øllum, tað, góða, maður, veður, niður, niðan, síðan, hiðani, haðani, tíðini, skulu, Føroyum.
Fyrisøgn.
Nú er langt síðan vit høvdu so gott veður sum í dag. Fyri einari løtu síðan fór ein maður at skera torv; men vit skulu fara niðan í dalin. Har skulu vit spæla eina góða løtu; men tá vit so ikki orka at renna meira, skulu vit seta okkum niður at hvíla har úti, sum ein rætt var fyrr í tíðini. Haðani kunnu vit síggja langt út á hav; men hiðani síggja vit ikki longur enn út á Sund. Har er stuttligt at sita og hyggja at øllum tí, sum er at síggja haðani. Fyri mær er eingin bygd í øllum / Føroyum so vøkur sum okkara; men tað man hvør halda um sína bygd; tað vil so vera.


68.
tími.
lítið, nakað, altíð, fingið.
Stavið í felag: hvat, allan, hann, annar, minnist, fimm, abbi, kvøldi, kóka, morgun, høvdu, royndu, seint, komu, tað, maður, veður, síðan, tíðini, altíð, lítið, nakað, fingið.
Fyrisøgn.
Í dag er gott veður; og í morgun fóru pápi og ein annar maður út at fiska; men nú er nakað síðan teir komu aftur. Abbi heldur, at teir hava fingið bara nógv; men í mun til, hvat teir fingu fyrr í tíðini, er tað heldur lítið. Hann / vil vera við, at tá fingu teir altíð líka nógv. Men pápi heldur, at tað mundi ikki vera. Hann / minnist ein dagin, hann fór út at fiska saman við abba. Teir / royndu næstan allan dagin og komu ikki aftur fyrr enn seint á kvøldi. Tá høvdu teir ikki fingið meir enn / fimm / fiskar. Tað haldi eg eisini vera lítið; men teir hava so fingið at kóka; og tað er altíð nakað.


69.
tími.
tá ið.
Stavið í felag: frí, skúlanum, hvíla, stórur, sandur, sindur, síggja, stuttligt, eitt, kanst, fyrst, ganga, vegin, langt, høvdu, skulu, síðan, haðani, hiðani, niðan, niður, veður, tíðini, altíð, nakað, lítið, fingið, tá ið.
Fyrisøgn.
Tá ið vit hava fingið frí úr skúlanum í dag, skulu vit fara út at ganga; tí nú er so gott / veður. Nú er langt síðan vit høvdu so gott veður sum í dag. Fyrst skulu vit ganga nakað niðan í dalin; men tá ið vit eru komin niðan undir vegin, skulu vit seta okkum niður at hvíla eitt lítið sindur. Haðani skulu vit ganga yvir á nípuna, sum tú kanst síggja hiðani; og síðan fara vit oman í fjøruna handan fyri nípuna. Har er altíð líka stuttligt at spæla, tá ið stórur sandur er. Fyrr í tíðini var ein lítil bygd har; men hon er ikki til longur.


70.
tími.
hevði, legði, segði.
Stavið í felag: hvat, bát, máttu, kunnu, eitt, møtti, einki, torvi, vildi, Haraldi, Ólavi, Símuni, morgun, sindur, vilja, seinast, fyrst, langt, stuttligt, undir, niðan, síðan, veður, nakað, altíð, lítið, fingið, tá ið, høvdu, hevði, legði, segði.
Fyrisøgn.
Tá ið eg møtti Ólavi í morgun, segði hann, at hann hevði fingið ein bát frá Símuni; og so vildi hann hava meg at koma at spæla við seg. Men eg legði einki í, hvat hann segði, tí eg fari niðan undir eina rætt / at spæla / saman við Haraldi. Har er altíð líka stuttligt at spæla; men nú er nakað langt síðan vit vóru har uppi seinast; tí vit hava altíð havt so nógv regn, og tá máttu vit bara sita inni og bína. Men nú er aftur gott veður; so nú kunnu vit spæla úti, so nógv sum vit vilja. Men fyrst má eg fara at bera eitt sindur av torvi til hús; tí vit hava so lítið av torvi inni.


71.
tími.
Stavið í felag: vildi, skuldi, spurdi, visti, veitina, grót, bróta, rekast, skalt, leypur, hendur, stavnur, verri, hvar, hví, vegin, lagt, bønum, (men) morgun, niður, nakað, fingið, tá ið, hevði, legði, segði.
Fyrisøgn.
Tá ið / eg fór út í tún í morgun, sá eg, at Per hevði fingið sær leypin hjá tær at bera grót í. Eg vildi ikki hava, at hann skuldi bróta tær leypin, og tí spurdi eg hann, hvar hann hevði fingið hann. Per segði, at hann hevði fingið / hann frá Símuni; men eg visti, at tað / var tín leypur; og eg segði, at um hann ikki legði hann beinan vegin aftur har, sum hann hevði fingið sær hann, so skuldi hann fáa av at vita. Tá legði hann leypin niður í eina veit. Hann er ein verri stavnur. Men hví hevði tú lagt leypin í veitina? Tú skalt fara væl við tí, tú hevur um hendur, og ikki lata nakað rekast úti á bønum.


72.
tími.
Stavið í felag: kanska, kvøld, kundi, sandi, síggja, morgun, Símun, sindur, gera, kemur, skera, veður, maður, niðan, altíð, lítið, tá ið, hevði, legði, segði.
Fyrisøgn.
Í morgun fór eg niðan til Símun og spurdi, um hann vildi gera so væl at gera mær / ein lítlan bát at spæla við. Men hann segði, at hann hevði næstan altíð so nógv at gera, at tað var ikki meir enn hann kundi gera / mær / hann. Men hann helt, at tá ið hann kemur aftur í kvøld, hevur hann ikki so nógv at gera; so tá kann hann gera / mær / bátin. Nú fer ein maður yvir í dalin; tað er Símun, sum fer at skera torv. Men eg fari oman í fjøruna at spæla; tí har er altíð so stuttligt, tá ið / gott veður er. Enn er bara eitt lítið / sindur av sandi at síggja; men nú fer at fjara.


73.
tími.
Stavið í felag: lidnir, komnir, dripin, drepa, reka, bátur, mastur, nípuna, máttu, okkara, hansara, dag, vegin, gera, skera, fram, fólk, maður, góða, lítið, tá ið, hevði, legði, segði,
Fyrisøgn.
Í morgun kom ein maður og legði pápa til at fara út at fiska, tí tað / var so gott veður. Tá ið teir vóru komnir út um nípuna, sóu teir, at ein bátur hevði upp á mastur; og so fóru teir yvir til hansara. Teir máttu sigla nógv aftur og fram; tí grindin var ring at reka; men til endan fingu teir hana inn á sandin. Nógv fólk kom til beinan vegin; og væl bar til at drepa. Eina góða løtu aftan á, at grindin var dripin, fóru teir at skera upp; og tá ið teir vóru lidnir við tað, fór pápi at bera / okkara / part heim til hús og at salta hann; so hann hevur havt ikki so lítið / at gera í dag.


74.
tími.
Stavið í felag: abbi, sleppi, minni, minnist, stuttligt, fimm, menninir, okkara, langt, teimum, heilt, teirra, hvør, hvørt, átjan, flóta, lítil, hinir, maður,  veður,  síðan, tíðini,  altíð, tá ið, hevði, legði, segði.
Fyrisøgn.
Nú er okkara bygd bara heilt stór. Her eru ikki minni enn átjan hús, og tað er ikki so lítið. Men fyrr í tíðini vóru ikki so nógv hús her. Abbi segði fyri mær / í morgun, at hann minnist, tá ið ikki meir enn fimm hús vóru her. So tað er ikki langt síðan, at hetta var ein heilt lítil bygd. Í teirri tíðini vóru tað bara bøndur, sum vóru her. Men nú livir næstan hvør maður av at fiska. Við hvørt, tá ið pápi og hinir menninir fara út at fiska, sleppi eg við teimum. Tað / dámar mær væl; tí tað er altíð so stuttligt at sleppa út at flóta, tá ið gott veður er.
75. tími.
Reglubrot.
Stavið í felag: onkur, roykur, nípuna, gonguni, trolarar, gera, gingu, langt, einki, heilt, heyst, sluppu, nokk, menninir, klipping, máttu, stuttligt, fjall, øll, børn, hvør, hvørja, hvar, hvíla, høvdu, kundu, niður, veður, maður, haðani, hiðani, tá ið, hevði, legði, segði.
Fyrisøgn.
Ein dagin í heyst, tá ið gott veður var, fóru menninir á fjall í klipping; og øll vit børn sluppu við.
Vit gingu so langt yvir um nípuna, at hiðani ber ikki til at síggja, hvar vit vóru. Haðani sóu vit tveir trolarar. Teir vóru so langt burtur, at eg helt tað / vera tveir bátar; men tá  sá  eg,  at  roykur  kom frá teimum.  So var einki at ivast í, at tað / vóru ikki bátar.
Vit høvdu tað / heilt stuttligt; men vit máttu renna nógv; tí næstan hvørja løtu var onkur ær, sum vildi sleppa sær burtur úr gonguni; so hvør maður hevði nokk at gera.
Ikki fyrr enn vit vóru komin á rætt, kundu vit seta okkum niður at hvíla.


76.
tími.
Stavið í felag: einki, tóku, aldur, báturin, teimum, (men) Símun, Hákun, allan, klettin, kundi, skuldi, flesina, báti, fyrst, svam, fram, hiðani, haðani, altíð, nakað, tá ið, hevði, legði, segði, fylgdu, vegin, sagt, brotnar.
Fyrisøgn.
Hiðani var tað, eg svam í fjør, tá ið / eg vildi vita, um eg kundi svimja út á hasa flesina.
Pápi hevði sagt, at um eg kundi svimja so langt, var einki í vegin fyri, at eg altíð kundi sleppa við teimum, tá ið / teir fóru í grind. Men tann, sum ikki kann svimja, kann / koma í stóran vanda á báti, um báturin brotnar.
Fyrst svam eg út um handan klettin, og haðani helt eg beina kós út á flesina. Har úti vóru heldur stórar aldur. Tað legði eg tó einki í; men eg helt vegin fram hóast tær, tí Símun og Hákun fylgdu mær allan vegin við báti; og um nakað skuldi hent / mær, tóku teir meg inn í bátin til sín.


77.
tími.
Stavið í felag: okkum, sett, abbi, minnist, menninir, fólkini, beri, torvi, gera, gingu, hvíla, hjá, vanur, lestur, deknur, kirkju, niður, maður, haðani, síðan, góða, tíðini, altíð, lítið, fingið, tá ið, segði, hevði, høvdu, bøin, tó.
Fyrisøgn.
Fyrr / í tíðini høvdu vit onga kirkju í okkara / bygd. Men nú hava vit fingið kirkju. Tað / er tó ikki longur síðan enn so, at eg minnist væl, tá ið / fólkini / gingu í skúlan at hoyra abba lesa lestur. Nú, vit hava fingið kirkju, er abbi deknur hjá okkum.
Abbi / er gamal maður. Tó halda menninir hann vera sera raskan; men abbi / segði / fyri / mær / í morgun, at nú orkar hann lítið. Hann fór eftir torvi og var eina góða løtu burtur, tí hann / hevði / sett seg niður at hvíla, tá ið hann var komin oman aftur á bøin. Tað / var hann ikki vanur at gera. Men eg má altíð seta meg niður at hvíla, tá ið / eg beri torv haðani, sum abbi bar í morgun.


78.
tími.
Stavið í felag: einki, eingin, gingu, ganga, teg, menninir, okkum, bønum, nakrar, vikur, tími, tímdi, royndi, góða, niðan, veður, hevði, nakað, lítið, fingið, tá ið, hví, hvørt, sláa, fáar.
Fyrisøgn.
Í morgun fór eg niðan í dalin at fiska síl. Eg skuldi eisini hyggja eftir einari / ær / hjá okkum; og eg hevði leyp við mær, tí vit hava so lítið / av torvi inni.
Gott veður / var; og við / hvørt / havi eg / fingið / nógv síl har uppi; men í dag bar ikki til. Eg fekk einki síl. Eg / royndi eina góða løtu; men tá ið / eg ikki hevði / fingið / nakað, tá ið ein tími var farin, tímdi eg ikki meir. So fekk eg mær upp í leypin og fór aftur til hús.
Eg / sá onga / ær; men eg sá teg og Harald. Tit gingu inni á bønum. Hví gingu tit har? Tit vita væl, at nú má eingin ganga í bønum; tí um nakrar fáar vikur fara menninir at sláa.


79.
tími.
Stavið í felag: fólk, vík, eta, vitja, viku, eru, vildu, sindur, vindur, tindin, máttu, munnu, mamma, stuttligt, ringt, eingin, kemur, fyrst, góða, veður, niðan, hiðani, haðani, altíð, nakað, lítið, tá ið, høvdu, fylgdu, fáa, regni.
Fyrisøgn.
Í eina góða viku hava vit næstan altíð / havt gott veður. Bara í morgun var tað / nakað / ringt; tá høvdu vit eitt sindur av regni. Men nú skínur sólin aftur oman og niðan.
Mamma og pápi eru farin at vitja nøkur fólk í Vík. Tá ið tey fóru, fylgdu vit teimum yvir undir tindin; men so máttu vit fara oman aftur; tí tey vildu ikki hava okkum / við sær.
Tey koma aftur í dag; og nú fari eg yvir undir tindin at hyggja eftir, um tey munnu / vera at síggja haðani. Men fyrst fari eg at fáa / mær / eitt sindur at eta. So fari eg. Kemur tú við mær? Har er stuttligt at spæla, og haðani er nógv at síggja; men hiðani síggja vit lítið.
 80. tími.
Stavið í felag: hví, hvíla, fimm, máttu, settu, stuttligt, klokkan, okkum, skúlanum, (men) Símun, sindur, maður, niður, niðan, hiðani, haðani, góða, nakað, lítið, tá ið, høvdu, hevði, legði, segði, fylgdu, gingu, gøtuni, spurdi, kanst, klintrast, bøin.
Fyrisøgn.
Tá ið / vit fingu frí úr skúlanum í dag, fóru vit út á bøin at spæla. So gingu vit nakað niðan í dalin og haðani niðan á Reyn. Har settu vit okkum niður at hvíla eina góða løtu við handan steinin, sum tú kanst síggja hiðani. So fylgdu vit gøtuni út í Skor; og har fóru vit at klintrast eitt lítið sindur. Men tá kom ein maður eftir okkum. Hann / spurdi, hví vit vóru har, og segði, at har hevði eingin av okkum / nakað / at gera.
So máttu vit fara burtur haðani. Vit fóru oman á eina vík at svimja. Men Símun / legði / seg / á sandin at sóla sær. Tá ið vit fóru heim til hús, var klokkan gott fimm; og vit høvdu havt tað sera stuttligt.


81.
tími.
Stavið í felag: dagin, nógv, havi, sundi, stundir, djórini, vitja, tjøldur, sjúkur, morgun, fløtuna, nakrar, børn, øll, funnu, rennur, liggur, himmalin, bønum, okkum, sokkar, hjá, frí, trø, fró, dró, sóu, hóast, frøast, bøur, bøin, frøi, fái, áin, tváa, smáar, gráar, bláur, táur, Fíu, toyar, frúan.
Í hesum pettinum eigur einki ð at vera.
Fyrisøgn.
Nú er himmalin bláur, og djórini frøast, hóast kavin enn liggur á bønum. Men nú toyar; og her og har er táur bøur at síggja.
Í morgun sóu vit tvey tjøldur seta seg / á bøin har uppi, sum áin rennur oman á fløtuna.
Øll eru fró, tí kavin fer burtur. Frúan hjá Fíu er farin at tváa nakrar smáar gráar sokkar fyri nøkur børn, sum eru komin at vitja hana. Men Fía / hevur frí í dag.
Petur dró bátin í morgun. Hann er farin út at fiska. Ein dagin, vit fóru út at fiska, funnu vit tvey stór trø úti á Sundi. Tá var frøi á okkum. Men í dag fái eg ikki stundir at fara út at fiska, tí eg havi so nógv at gera fyri pápa, sum liggur sjúkur.


82.
tími.
Stavið í felag: hví, hvat, sjúk, sópa, fepur, einki, skuldi, spurdi, vildi, gamli, torvi, skalt, fyrst, kvøld, kundu, skuldu, longu, dagin, vegin, haga, rudda, mamma, okkum, allan, ella, niðan, altíð, lítið, tá ið, høvdu, hevði, segði.
Fyrisøgn.
Nú er mamma sjúk. Hon hevur fepur.
Tá ið pápi fór burtur í haga í morgun, segði hann okkum, hvat vit skuldu gera, til hann kom aftur. Elin skuldi rudda, Petur skuldi sópa, og eg skuldi fara niðan í dalin eftir torvi.
Petur fór beinan vegin at sópa. Eg / spurdi hann, hví hann longu fór at gera tað. Eg helt, at vit kundu / spæla / allan dagin og so gera tað, vit høvdu at gera, í kvøld. Men Petur vildi fyrst gera seg lidnan at sópa. So hevði hann allan dagin at spæla í og einki at gera í kvøld. Tað var / rætt, hin gamli, segði pápi; tú skalt / altíð / gera teg lidnan beinan vegin við tað, tú hevur at gera, um tað / so er nógv ella lítið.


83.
tími.
Stavið í felag: Hákun, skulu, hildu, munnu, himmalin, henni, rokni, tori, skorina, steini, kristin, ganga, ringt, hvør, dvørgar, fyrst, slept, slíkt, altíð, tá ið, segði, veður, tíðini, niðan, hiðani, haðani, (men) haga, vegin, fáa, gráa, bláur.
Fyrisøgn.
Í dag er gott veður. Sólin skínur, og himmalin er bláur. Pápi og eg fara burtur í haga. Tá ið vit fara hiðani, skulu vit / fyrst / ganga niðan í dalin; men haðani fara vit yvir um skorina. Har er ringt at ganga; og eg tori ikki / væl / at ganga har. Men tá ið pápi er við, er einki í vegin.
Tá ið vit eru har uppi, fáa vit næstan altíð / at síggja eina gráa ær, sum vit ikki vita, hvør / man hava / slept har. Hákun segði, at tað munnu ikki vera kristin fólk, sum hava slept henni har. Men eg rokni ikki við, at hann / man hava / rætt í tí.
Fyrr í tíðini hildu tey, at dvørgar hildu til í einum steini har uppi. Men eingin skal fáa meg at ganga inn upp / á slíkt.


84.
tími.
Stavið í felag: komu, gongu, sindur, onkur, klokkan, kropp, kunnu, fimm, morgun, hvørja, børn, grasi, juli, havi, tími, ørindi, skuldi, skafti, neytini, hevði, legði, segði, nakað, lítið, fingið,  tá ið, niðan, hiðani,  haðani,  veður, (men) vegin, hagan, langt, ringt, fylgdu, tó, sló, hóast.
Fyrisøgn.
Í dag havi eg / lítið / at gera; men í morgun sló eg eitt sindur av grasi til neytini, tí í dag kunnu tey ikki fara út í hagan, hóast vit eru komin langt út í juli; tí nú er so ringt veður.
Óli legði tó lítið í, um tað regnar. Hann er farin onkur ørindi burtur í bygd. Klokkan tvey fór hann hiðani; og ein tími er at ganga. Hann / segði, at tá ið hann hevði / fingið / tað / av skafti, sum hann skuldi gera, fór hann aftur til gongu haðani beinan vegin. Nú er klokkan næstan fimm, og nú kann / hann koma aftur hvørja løtu.
Tá ið hann fór, vóru nøkur børn, sum fylgdu honum nakað / niðan í dalin. Tey vóru at kroppi, tá ið / tey komu aftur.

85. tími.
Stavið í felag: fjøruna, Hákuni, báturin, vakur, harmur, sandur, turrur, sett, stutt, sakk, rakk, útí, djúpt, taka, grátandi, hevði, segði, nakað, fingið, síðan, niðan, niður, maður, góða, haðani, (men) vegin, sóu, fróur, lá.
 Fyrisøgn.

Fyri einari løtu síðan sóu vit Harald fara oman í fjøruna at spæla við ein bát, sum hann hevði / fingið frá Hákuni, Hann var so fróur, tí báturin var so vakur. Men stutt aftan á, at Haraldur var farin oman, kom hann niðan aftur grátandi. Hann segði, at hann var farin út á ein stein og hevði sett bátin út haðani. Men hann sakk næstan beinan vegin, og har var so djúpt, at hann rakk ikki niður at taka bátin upp aftur.
Nú var hann so harmur um sín góða bát, sum hann hevði mist. Men ein maður, sum kom til, helt tað / ikki vera nakað / at gráta fyri; tí nú fór at fjara, og so kundi Haraldur fara oman og fáa sær bátin aftur; tí tá fór at vera turrur sandur har, sum báturin lá.
  86. tími.
Stavið í felag: heyst, hvíla, einari, haðani, hiðani, niðan, veður, (men) bøin, sleppa, munnu, runnu, stuttligt, langt, okkum, Føroyum, fjøruna, børn, altíð, enn, (men) fram.
Fyrisøgn.
Í heyst / var eg í einari bygd, sum tað / ikki ber til at síggja hiðani. Men fert tú / langt / niðan á eitt fjall, kanst tú síggja hana haðani.
Tá ið vit vóru har, høvdu vit næstan altíð / gott veður. Ein dagin fóru Símun og eg yvir á bøin at spæla. Tað var so stuttligt. Vit runnu aftur og fram í meir enn / ein tíma. So fóru vit at hvíla okkum / eina løtu; og so fóru vit oman í fjøruna at svimja. Øll tey børn, sum vóru har, svimja sera væl. Eg haldi, at tað munnu ikki vera nógv børn í Føroyum, sum svimja so væl sum tey.
1 vár kemur Símun at vitja meg. Tá fara pápi og eg burtur í haga; og Símun skal sleppa / við okkum.
  87. tími.
Stavið í felag: langt, stuttligt, henni, tann, allan, (men) skulu, skúlanum, okkum, (men) Hákun, kvøld, (men) hvørt, altíð, fingið, góða, veður, (men) dagin, einki.
Fyrisøgn.
Tá ið vit fáa frí úr skúlanum / í dag, fara Hákun og eg út at fiska. Vit skulu fara / langt / út undir nípuna; tí har er altíð / nógv at fáa.
Tá ið vit koma aftur í kvøld, skulu vit bera næstan allan tann fisk, sum vit hava fingið, heim til Herdis. Tað skal hon fáa aftur fyri, at hon kom at hyggja til okkara, tá ið mamma var sjúk.
Okkum / dámar væl at vitja Herdis; tí tað er altíð / so stuttligt inni hjá henni. Við hvørt, tá ið ringt veður er, og vit hava einki at gera, sita vit har ofta allan dagin; og vit royna at gera alt tað góða fyri tey hjá Herdis, sum vit kunnu.


88.
tími.
Stavið í felag: fari, djór, fólk, øll, (men) skulu, sóu, dagur, vakur, teimum, skúlanum, hjá, hvar, hevði, niður, niðan, fingið.
Fyrisøgn.
Nú er vár. Fólk og djór frøast; tí sólin skínur oman og niðan. Í morgun fóru Petur og eg út at ganga. Tá sóu vit fimm / lomb / spæla uppi á bønum. Ein ær / hjá okkum / hevði / fingið / tvey lomb. Eg fór / yvir / at hyggja at teimum; men tá rann / hon undan; og eitt lamb datt / niður í eina veit; men Petur tók tað upp aftur.
Tá ið vit fáa frí úr skúlanum / í dag, skulu vit fara at spæla; men eg veit ikki, hvar vit skulu fara. Eg haldi, at eg fari at royna at fáa øll tey børn, sum kunnu / sleppa, at koma við / mær / niðan á eitt fjall at spæla; tí hetta er ein so vakur dagur.


89.
tími.
            Royndarfyrisøgn.
Sólin skínur / á bø / og haga. Símun / og Petur / og Elin / fóru út / at ganga / í morgun; og nú fara / eisini vit / út at ganga. Tit skulu gera, sum tit vilja, um tit koma / við okkum, ella tit vilja / vera eftir / við hús.
Vit fara / at hyggja / eftir / einari ær / hjá okkum, tí vit fingu / hana ikki / á rætt, tá ið / vit fóru / á fjall / í vár; og nú / vita / vit ikki, hvar hon / man vera.
Fyrst / skulu vit / fara niðan / í dalin; so fara vit / yvir / á nípuna / at vita, um hon / er har. Men eg / ivist í, um vit fáa / at síggja hana. Vit finna / hana neyvan; men vit / skulu royna. Tá ið / vit koma / aftur / í kvøld, fara vit / at vitja / Hákun.
90. tími.
             Royndarfyrisøgn.
Í morgun / sóu vit / fimm / tjøldur / seta seg / á bøin / uttan / fyri / tann vegin, sum fólkini / ganga / eftir, tá ið / tey fara / í kirkju. Tá var / frøi á okkum; tí nú / fer at vára, hóast / kavin enn / er á bønum. Men nú / toyar; og tað / dámar øllum / væl.
Nú er / nakað / langt / síðan, Petur / og Hákun / fóru niðan / í dalin / eftir torvi. Eg veit ikki, hví teir / ikki koma / aftur. Eg haldi, at nú / má eg fara / at hyggja / eftir / teimum / og vita, hvat teir gera; tí eg / veit ikki, um nakað / kann vera / hent teimum; men kanska / teir bara / spæla.

Listi yvir tey orð, ið dentur er lagdur á í  fyrisøgnunum.
Her uppií eru øll tey orð, sum minst 10 ferðir koma fyri í orðalistanum, sum stendur í Skúlablaðnum nr. 5—6 1954. Undantikin eru tó hesi: eru, komu, skuldu (tí tey kunnu verða blandað við eintal), verður, verið.
Til 5 tær seinastu fyrisagnirnar er nýtt minst 1 orð úr hvørji av teimum stavideildunum, orðini eru býtt sundur í.

